Drage članice, dragi člani,

objavljamo razpis za tekmovanje v 7. razredu, ki nadaljuje lansko **dramsko noto**. Tokrat nas pričakuje turistična tema, ki smo jo poskušali zajeti pod naslovom **FIND AND SEEK**. Učenci se prelevijo v **vodiče in angleško govoreče turiste**, **ki se podajo na lov na skrite zaklade v domačem kraju**. V dogajanje se lahko vpletajo anekdote, kulturni šok in raznoliki zapleti, s katerimi pokažejo pestrost in lepote domačega okolja.

Da bi učenci v svojih dramskih vlogah čim bolje zaživeli, smo se v društvu odločili, da se **poslovimo od voicethreada** in pozdravimo **mini filmčke**, ki jih lahko izdelate kar s pametnim telefonom in/ali s šolsko kamero.

**Druge novosti**, ki jih lahko natančneje preberete v spodaj pripetem razpisu in kriterijih, so še:

* spremenjeno poročanje šolskih rezultatov,
* aktivna udeležba sodelujočih učencev pred kamero z govorjenim besedilom,
* uvedba tehničnega kriterija,
* uvedba skripte in
* oblikovanje uvodne špice.

**Pomembni datumi** (la lažjo orientacijo) so:

Šolsko tekmovanje: 31. 1. 2019 (četrtek)

Posredovanje rezultatov šol. tekm.: 1. 2. 2019 (petek) do 10. 2. 2019 (nedelja)

Državno tekmovanje: 28. 2. 2019 (četrtek)

Želimo vam uspešno in kreativno ustvarjanje.

Lep pozdrav,

Metka Lovrin